தோட்டத் தொழிலாளர்கள் தொடர்ந்தும் வறியவர்களாக அபிவிருத்தி காணாதவர்களாக கல்வியறிவற்றவர்களாக லயன் காம்பிரா என்ற சிறைக்குள்ளேயே அடைந்து கிடக்க வேண்டும் என்று முதலாளித்துவ சக்திகளும் ஆட்சியாளர்களும் சிந்தித்தனர். அதற்காக அவர்கள் பயன்படுத்தியது கத்தியோ, துப்பாக்கியோ அல்ல. மது என்ற ஆயுதந்தான். கத்தியும் துப்பாக்கியும் செய்யாதவற்றை இந்த மது என்ற சாராயம் செய்தது; செய்து கொண்டிருக்கிறது.